Fishbourne

Fishbourne er en landsby, verdslig sogn og valgkrets i distriktet Chichester i grevskapet West Sussex, beliggende mellom byene Chichester og Bosham. Landsbyen er kun 3,2 km vest for førstnevnte by. Sognet består av et landareal på 387 hektar. Det er to puber og en jernbanestasjon i landsbyen. Ved folketellingen i 2001 var det 840 husholdninger med totalt 1953 innbyggere. «2001 Census: West Sussex – Population by Parish» (PDF). West Sussex County Council. Arkivert fra originalen (PDF) den 8. juni 2011. Ved neste folketelling i 2011 har det vært en bestemt økning i befolkningen, som da utgjorde 2 325 innbyggere.«Ward/Civil parish population 2011» , Neighbourhood Statistics

 Historie 
Navnet kommer fra en bekk (angelsaksisk bourne) hvor det er godt fiske; ulikt stavet som fissaburna/fiseborne/fysshburn, alle i betydningen «bekk med fisk».

Et større arkeologisk funnsted, kjent som Det romerske palass i Fishbourne, ligger der. Man har funnet gjenstander knyttet til tiden rundt den romerske invasjonen i år 43 på stedet. En teori er at dette var et av stedene hvor romerne gjorde landgang for å sikre et godt forhold til de vennligsinnede atrebatene. Denne keltiske stammens konge, Verica av atrebatene, hadde søkt romersk beskyttelse etter å ha flyktet fra sine fiender. De opprinnelige trebygningene ble på et senere tidspunkt erstattet av et av de største romerske palasser som noensinne ble bygget. Det ble skadet av brann mot slutten av det 200-tallet, og ble ikke gjenoppbygget. Cunliffe, Barry (1998): Fishbourne Roman Palace. The History Press. ISBN 0752414089 Fishbourne Roman Palace Museum

 Referanser 

Kategori:Landsbyer i West Sussex